**Poveste de iarnă la Giurgiu**

*Dunia Pălăngeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poveste de iarnă la Giurgiu

Curând voi ațipi

din întinderea albă

își va croi drum

cu aripa de gheață

și pleoapa viscolită

o nouă zi.

Va ninge peste burg

pe străzile pustii

albastrele fantasme

vor spulbera cărări

în sănii de cleștar

și-n ostenit amurg.

Ding –dong ,

ding-dong,

sună un clopoțel

aninat la ureche

poveste străveche

diamantin cercel…